

**РЕПУБЛИКА СРБИЈА**

**МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ**

**УПРАВА ЗА АГРАРНА ПЛАЋАЊА**

 На основу члана 8. став 2. тачка 3) Закона о пољопривреди и руралном развоју („Службени гласник РС, број 41/2009, 10/2013 – др. закон, 101/2016, 67/2021 - др. закон и 114/2021) и члана 44. Правилника о ИПАРД подстицајима за инвестиције у физичку имовину пољопривредних газдинстава у оквиру ИПАРД III програма („Службени гласник РС, број 11/2024), расписује

**И З М Е Н У Б Р О Ј 5**

**П Р В О Г**

**Ј А В Н О Г П О З И В А**

**ЗА ПОДНОШЕЊЕ ЗАХТЕВА ЗА ОДОБРАВАЊЕ ПРОЈЕКТА ЗА ИПАРД ПОДСТИЦАЈЕ**

**ЗА ИНВЕСТИЦИЈЕ У ФИЗИЧКУ ИМОВИНУ ПОЉОПРИВРЕДНИХ ГАЗДИНСТАВА**

**У ИЗГРАДЊУ И ОПРЕМАЊЕ ОБЈЕКАТА, КАО И ПОДИЗАЊЕ ВИШЕГОДИШЊИХ ПРОИЗВОДНИХ И МАТИЧНИХ ЗАСАДА, У ОКВИРУ ИПАРД III ПРОГРАМА**

**Члан 1.**

 У Првом јавном позиву за подношење захтева за одобравање пројекта за ИПАРД подстицаје за инвестиције у физичку имовину пољопривредних газдинстава у изградњу и опремање објеката, као и подизање вишегодишњих производних и матичних засада, у оквиру ИПАРД III програма, број 320-01-01-1/2024-02 од 23.02.2024. године, са Изменом број 1 Јавног позива од 23.05.2024. године, Изменом број 2 Јавног позива од 20.06.2024. године, Изменом број 3 Јавног позива од 25.07.2024. године и Изменом број 4 Јавног позива од 9.08.2024. године (у даљем тексту: Јавни позив), у члану 3. став 1. речи: „до 30. августа 2024. године“ замењују се речима „до 16. септембра 2024. године“.

 У свему осталом текст Јавног позива остаје непромењен**.**

**Члан 2.**

 Ова Измена број 5 Jавног позива објављује се на званичној интернет страници Министарства пољопривреде, шумарства и водопривреде http://www.minpolj.gov.rs и званичној интернет страници Управе за аграрна плаћања http://www.uap.gov.rs, као и на огласним таблама Управе за аграрна плаћања, на адресама: Булевар краља Александра бр. 84, 11000 Београд и Булевар Михајла Пупина 113а, 11070 Нови Београд.

 Информације у вези расписаног Јавног позива и ове Измене број 5 Јавног позива доступне су на телефон Инфо-центра Министарства пољопривреде, шумарства и водопривреде: 011/260-79-60 или 011/260-79-61, као и контакт центра Управе за аграрна плаћања: 011/30-20-100 или 011/30-20-101, сваког радног дана од 7:30 до 15:30 часова.

|  |
| --- |
| У Београду, 29. августа 2024. године,  |
| **Број: 320-01-01-1/2024-02****Датум: 29.08.2024. године.**  |  **ДИРЕКТОР** **Слободан Николовски** |